มหาเธร์ จี้มะกันอย่าคืนเงิน 1 เอ็มดีบี ให้รัฐบาลใหม่
ดร.มหาเธร์ โมฮัมหมัด อดีตนายกรัฐมนตรีมาเลเซียวัย 94 ปี ให้สัมภาษณ์สำนักข่าวรอยเตอร์เมื่อ 13 มี.ค. เตือนสหรัฐฯให้ทบทวนอย่างรอบคอบก่อนคืนเงินที่ยึดได้จากการสอบสวนคดียักยอกเงินกองทุน 1 เอ็มดีบี ให้มาเลเซีย หลังพรรคที่เคยถูกกล่าวหาว่ายักยอกเงินจาก 1 เอ็มดีบีกลับมาครองอำนาจในมาเลเซียคำเตือนของมหาเธร์มีขึ้นหลังเขาลาออกเมื่อเดือนที่แล้ว จากนั้นสมเด็จพระราชาธิบดีมาเลเซียแต่งตั้งนายมูยิดดิน ยัสซิน ขึ้นมาเป็นนายกฯแทน โดยพันธมิตรพรรคร่วมรัฐบาลของยัสซิน รวมทั้งองค์กรสหมาเลย์แห่งชาติ (อัมโน) อดีตแกนนำรัฐบาลที่กุมอำนาจมายาวนานก่อนแพ้การเลือกตั้งในปี 2561 ให้แก่พันธมิตรพรรคร่วมของ ดร.มหาเธร์ และนายอันวาร์ อิบราฮิม อดีตรองนายกฯ เพราะประชาชนโกรธแค้นเรื่องการทุจริตใน 1 เอ็มดีบี ซึ่งอดีตนายกฯ นาจิบ ราซัค แห่งพรรคอัมโนก่อตั้งขึ้นในปี 2552หลังคดีทุจริตใน 1 เอ็มดีบีถูกเปิดโปง มีอย่างน้อย 6 ประเทศ รวมทั้งสหรัฐฯสอบสวนคดีนี้ ทั้งคดียักยอกขโมยเงินและฟอกเงินจาก 1 เอ็มดีบี โดยกระทรวงยุติธรรมสหรัฐฯ (ดีโอเจ) ระบุว่ามีการยักยอกเงิน 1 เอ็มดีบีกว่า 4500 ล้านดอลลาร์ ผู้รับเงินรวมทั้งนาจิบ และหลังชนะเลือกตั้งปี 2561 มหาเธร์สั่งรื้อฟื้นคดี 1 เอ็มดีบี และนาจิบถูกฟ้องถึง 5 คดี แต่เขาปฏิเสธข้อกล่าวหาทั้งหมด โยนความผิดให้นายโจ โลว์ นักการเงินและเจ้าหน้าที่ 1 เอ็มดีบีอื่นๆก่อนหน้านี้ กระทรวงยุติธรรมสหรัฐฯ ยึดเงินและทรัพย์สินที่มาจากการยักยอกเงิน 1 เอ็มดีบีได้แล้วราว 1000 ล้านดอลลาร์ และส่งคืนให้มาเลเซียงวดแรกเกือบ 200 ล้านดอลลาร์ เมื่อเดือน พ.ค.ปีที่แล้ว แต่การคืนเงินงวดที่ 2 ราว 240 ล้านดอลลาร์ถูกเลื่อนออกไปเมื่อเดือนที่แล้วเพราะความไม่แน่นอนหลังมหาเธร์ลาออกมหาเธร์เผยต่อรอยเตอร์ว่า เมื่อรัฐบาลของตนขึ้นสู่อำนาจ ดีโอเจ สหรัฐฯ ยินดีคืนเงินให้รัฐบาลของตนที่โค่นล้มพวกที่ขโมยเงินจาก 1 เอ็มดีบีได้แต่เมื่อพวกขโมยเงินกลับมากุมอำนาจ ดีโอเจต้องทบทวนให้รอบคอบเรื่องการส่งเงินคืนให้มาเลเซียทั้งนี้ บริษัทโกลด์แมน แซคส์ วาณิชธนกิจ ของสหรัฐฯ ถูกกล่าวหามีส่วนฟอกเงินจาก 1 เอ็มดีบีด้วยด้วยการชักนำนักลงทุนให้เข้าใจผิดให้ซื้อพันธบัตรระดมทุนให้ 1 เอ็มดีบีมูลค่าถึง 6500 ล้านดอลลาร์ ส่วนคดีของนาจิบคดีแรกใน 5 คดี คาดว่าจะมีคำตัดสินในไม่กี่เดือนข้างหน้า โดยคดีนี้นาจิบถูกตั้งข้อหา 7 กระทง ซึ่งเกี่ยวข้องกับการที่หน่วยงานหนึ่งใน 1 เอ็มดีบีโยกย้ายถ่ายโอนเงินอย่างไม่เหมาะสมมูลค่า 10 ล้านดอลลาร์
ดร.มหาเธร์ โมฮัมหมัด อดีตนายกรัฐมนตรีมาเลเซียวัย 94 ปี ให้สัมภาษณ์สำนักข่าวรอยเตอร์ เตือนสหรัฐฯให้ทบทวนอย่างรอบคอบก่อนคืนเงินที่ยึดได้จากการสอบสวนคดียักยอกเงินกองทุน 1 เอ็มดีบี
มหาเธร์ โมฮัมหมัด,1 เอ็มดีบี,กองทุน 1 เอ็มดีบี,ฟอกเงิน,อดีตนายกรัฐมนตรีมาเลเซีย,สำนักข่าวรอยเตอร์